Яскравасьць году. У 2013-ым была прадоўжана сумная палітыка знішчэння архітэктурных каштоўнасцяў. Адразу некалькі гістарычных будынкаў разбурылі ў Гародні. У тым ліку будынкі былой фабрыкі па вырабе алоўкаў і царскіх казармаў. Зусім па-вар’яцку быў разбураны чатырохпавярховы млын у Агародніках на беразе Моўчадзі. У Дзятлаўскім раёне зараз пад пагрозай знішчэння былая сядзіба роду Дамейкаў у Жыбартоўшчыне, дзе ўжо абрынуўся дах. Сённяшняя ўлада ў лепшым разе абыякавая да старадаўняй архітэктуры, у горшым – папросту нішчыць яе.